ИЗИСКВАНИЯ ЗА ИЗДАВАНЕ НА ПЪРВИ, ВТОРИ И ТРЕТИ СЕРТИФИКАТ ЗА ПРОФЕСИОНАЛНА КВАЛИФИКАЦИЯ

1. Необходими документи:
2. Молба-декларация по образец за първо, второ и трето сертифициране, от сайта на БАПЗГ.

3. Удостоверение от работодателя, в което да бъде отразен общият трудов стаж по специалността и този в последните пет години, както и, че на лицето, кандидатстващо за сертификат не са налагани наказания за професионални нарушения /виж примерен образец/;

4. Оригинал и копие на трудова книжка или препис-извлечение от трудовата книжка, в който е отразен описаният в удостоверението от работодателя трудов стаж;

5. Оригинал и копие на документи за придобити квалификации, образователни степени, специалност, описани в молба-декларацията за издаване на сертификат.

6. Такси и срокове за издаване на сертификат:
7. Издаване на сертификат по стандартна процедура:

· Такса за първи сертификат – 11€ (единадесет евро);

· Такса за втори сертификат – 11€  (единадесет евро);

· Такса за трети сертификат –  7 €  (седем евро).

Срок за издаване – до 2 месеца от постъпване на необходимите документи в отдел “Сертификация“
2. Издаване на сертификат по спешна процедура:

· Такса за първи сертификат – 21€ (двадесет и едно евро);

· Такса за втори сертификат – 21€ (двадесет и едно евро);

· Такса за трети сертификат – 13€ (тринадесет евро).

Срок за издаване – 1 месец от постъпване на необходимите документи в отдел “Сертификация“ 
Таксите  за сертифициране се превеждат в банковата сметка на  Централата на БАПЗГ :

IBAN: BG69BPBI 8170 1714 0267 54 BIC: BPBIBGSF Банка “Юробанк България” АД*

(*При превод на парични средства от който и да е клон на „Юробанк България“
АД не се  дължи комисионна.).

В полето „Основание за плащане” задължително се изписва текст: „Първи сертификат”; „Втори сертификат“; „Трети  сертификат“.

 

III. Условия за издаване на сертификат за професионална квалификация:
1. Първи сертификат се издава на:

· Членове на БАПЗГ, които са работили по специалността си 3 (три) години от последните пет към момента на подаване на молба – декларацията, удостоверено с документ от работодателя по образец;

· За новозавършилите – да имат 1 (една) година трудов стаж по специалността от момента на завършването към датата подаване на молба – декларацията.

·  За времето на работа по специалността да имат редовно членство в БАПЗГ. (Чл. 3 от Закона за съсловните организации на медицинските сестри, акушерките и асоциираните медицински специалисти, на зъботехниците и на помощник – фармацевтите.) 
2. Втори сертификат се издава на:
· Членове на БАПЗГ, които са работили по специалността си най-малко 3 (три) години от последните пет към момента на подаване на молба – декларацията, удостоверено с документ от работодателя по образец и най-малко пет години след издаване на първи сертификат;

· Имат придобити 150 кредитни точки от продължаващо обучение, придобити след  датата на издаване на първия сертификат;

· За периода от придобиване на първи сертификат до момента на подаване на молба -декларацията за издаване на втори сертификат да имат редовно членство в БАПЗГ. (Изключения правят периодите в които не са упражнявали професията, удостоверено с документ). 
2. Трети сертификат се издава на:
· Членове на БАПЗГ, които са работили по специалността си най-малко 3 (три) години от последните пет към момента на подаване на молба – декларацията, удостоверено с документ от работодателя по образец, най -малко пет години  след издаване на втори сертификат и имат придобити 150 кредитни точки от продължаващо обучение след датата на издаване на втори сертификат;

· Членове на БАПЗГ, които имат 10 (десет) години професионален опит в едно клинично направление или в друга сфера на здравно – социалните дейности и услуги, най – малко пет години след издаден   втори сертификат и 100 кредитни точки от продължаващо обучение;

· Членове на БАПЗГ, които имат 10 (десет) години професионален стаж в едно клинично направление или в друга сфера на здравно-социалните дейности и услуги, най – малко пет години след издаване на втори сертификат  и положили изпит, организиран от НСК на БАПЗГ;

· За периода от придобиване на втори сертификат до момента на подаване на молба -декларацията за издаване на трети  сертификат имат редовно членство в БАПЗГ. (Изключения правят периодите в които не са упражнявали професията, удостоверено с документ). 

IV. Процедура за издаване на сертификати  за професионална квалификация
1. От кандидата се изисква:

· Да попълни Молба – декларация за издаване на сертификат. Образецът на Молба-декларацията може да бъде изтеглен от сайта на БАПЗГ – www.nursing-bg.com;
· Да направи справка в Регистъра на БАПЗГ за членския си статус: сайт за проверка: http://info.nursing-bg.com или през връзката от официалния сайт на БАПЗГ.

· Да направи справка за нанесените в Регистъра на БАПЗГ кредитни мероприятия от модул „Детайли” на сайта за проверка.

· Да направи справка с отдел „Продължаващо обучение” в случай на несъответствие;

· Да представи документи за абонамент за списание „Здравни грижи” и други специализирани научни издания, и диплома за придобита специалност в отдел „Продължаващо обучение”

2. От регионалните колегии на БАПЗГ се изисква:

· Да установят редовността на членството;

· Да установят валидността и съответствието на подадените документи;

· Да изпратят всички постъпили в РК документи и списък – опис на кандидатите за издаване на сертификат в отдел „Сертификация“.

· Да изпратят на електронната поща на НСК nsk_sertifikaciq@abv.bg списък – опис /по образец/ на кандидатите за издаване на сертификат.

3. Процедура в НСК:

· От момента на постъпването на документите, изпратени от РК в отдел „Сертификация“ започва да тече едномесечният или двумесечният срок за  издаване на сертификат или се установява връзка с лице, за което се налага да се изискат  допълнителни данни;

· В срок до един месец за спешна процедура или два месеца за стандартна процедура от датата на приемане в НСК се издадава сертификат за квалификация, или се изискват допълнителни данни;

· Постъпилите документи се докладват на заседание на НСК;

· Издадените сертификати се завеждат с номер в регистъра на НСК и се архивират в централния регистър на БАПЗГ;

· Сертификатът се подписва от председателя на БАПЗГ и председателя на НСК;

· Молба – декларацията на всеки член на БАПЗГ се съхранява в картотека на отдел „Сертификация“.

· Издадените сертификати се предават срещу подпис на оторизиран представител или се изпращат с куриерска фирма в Регионалните колегии на БАПЗГ.

4. Председателя на НСК :

· Контролира сроковете за издаване на сертификати;

· Предоставя информация за процеса на сертифициране на НС на БАПЗГ;

· Оказва методична помощ на РК;

· Носи отговорност за редовността на процедурата и издадените документи.

5. Преиздаване на сертификат
Необходими документи за преиздаване на сертификат:

1. Молба в свободен текст;
2. Такса за преиздаване 3,10 €. (три евро и десет евроцента).
Таксата за преиздаване се заплаща само по банков път, по банкова сметка на БАПЗГ – Централа)

Молбата, придружена с документ за извършено плащане се  подава към Националния съвет по качество на адрес гр. София, ул. „Казбек“ №62, ет. 2

Срокът за преиздаване е до 30 дни от датата на получаване на молбата в НСК.

